ଚନ୍ଦ୍ର ଶେଖର ସାହୁ  (ଜନ୍ମ: ୭ ଜୁଲାଇ ୧୯୫୦) ଜଣେ ଭାରତୀୟ ରାଜନୀତିଜ୍ଞ  । ୨୦୧୯ ଭାରତୀୟ ସାଧାରଣ ନିର୍ବାଚନରେ ସେ ବ୍ରହ୍ମପୁର ଲୋକ ସଭା ଆସନରୁ ୧୭ଶ ଲୋକ ସଭାକୁ ନିର୍ବାଚିତ ହୋଇଥିଲେ । ବିଜୁ ଜନତା ଦଳ ପକ୍ଷରୁ ଛିଡ଼ାହୋଇଥିବା ଚନ୍ଦ୍ରଶେଖର ନିକଟତମ ପ୍ରତିଦ୍ୱନ୍ଦୀ, ବିଜେପିର ଭୃଗୁ ବକ୍ସିପାତ୍ରଙ୍କୁ ୯୪,୮୪୪ ଭୋଟରେ ପରାସ୍ତ କରିଥିଲେ । ପୂର୍ବରୁ ସେ ଭାରତର ପୂର୍ବତନ ପ୍ରଧାନମନ୍ତ୍ରୀ ମନମୋହନ ସିଂହଙ୍କ ସରକାରରେ କେନ୍ଦ୍ର ରାଜ୍ୟ ଶ୍ରମ ଏବଂ ରୋଜଗାର ବିଭାଗର ମନ୍ତ୍ରୀ ମଧ୍ୟ ରହିଥିଲେ । ରାଜନୈତିକ ଜୀବନ ୨୦୦୪ ମସିହାରେ ସେ ବ୍ରହ୍ମପୁରରୁ ଲୋକ ସଭାକୁ ନିର୍ବାଚିତ ହୋଇ ରାଜ୍ୟ ମନ୍ତ୍ରୀ ହୋଇପାରିଥିଲେ । ୨୦୦୯ ଏବଂ ୨୦୧୪ ସାଧାରଣ ନିର୍ବାଚନରେ କଂଗ୍ରେସ ଦଳର ଟିକଟରୁ ଲଢ଼ୁଥିବା ଚନ୍ଦ୍ରଶେଖର, ବିଜୁ ଜନତା ଦଳର ସିଦ୍ଧାନ୍ତ ମହାପାତ୍ରଙ୍କଠାରୁ ଦୁଇ ଦୁଇ ଥର ପରାସ୍ତ ହୋଇଥିଲେ । ଚନ୍ଦ୍ରଶେଖର ଅପ୍ରେଲ ୪, ୨୦୧୮ ମସିହାରେ ୨୦,୦୦୦ ସମର୍ଥକଙ୍କ ସହିତ ବିଜୁ ଜନତା ଦଳରେ ଯୋଗଦାନ କରିଥିଲେ । ତାଙ୍କୁ ବିଜେଡି ଦଳ ପକ୍ଷରୁ ନିର୍ବାଚନରେ ଛିଡ଼ା କରାଯାଇଥିଲା ଏବଂ ସେ ଜିତିଥିଲେ ।